Vajna Tímea eladja Lamborghinijét, és teszi mindezt furcsa fotókkal
Andy Vajna özvegye úgy döntött, hogy megválik nagy értékű olasz sportkocsijától.
Vajna Tímea az elmúlt időkben többször is bekerült a híradásokba annak kapcsán, hogy egy Lamborghini Huracán Spydert használ. A közelmúltban elhunyt Andy Vajna özvegye nem titkolta, hogy mennyire szereti ezt a nyitható tetejű olasz sportkocsit, az Instagramon rendszeresen posztolt a járgányról.

Nem tett másként most sem, amikor is az Instagramon jelentette be, hogy eladja a Lamborghinit. Ennek illusztrálására a húgával együtt készített néhány felvételt, melyen a gyárilag kék fényezésű, de nemrégiben matt fekete fóliát kapott autón kívül ő maga is látható. (oldalirányban lehet lapozni az alábbi felvételek között)

  []

  A bejegyzés megtekintése az Instagramon

  Timea Vajna (@timeavajna) által megosztott bejegyzés, Júl 16., 2019, időpont: 12:34 (PDT időzóna szerint)

"Nagyon fáj a szívem érte, hogy el kell adni..." – olvasható a felvételek mellett.

A használt autós oldalakon egyelőre nem futottunk bele Vajna Tímea ismeretlen árú és futásteljesítményű kocsijába. Egy hasonló autót viszont találtunk, melyért 64,7 millió forintot kér a tulajdonosa.

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.
eladó Vajna Tímea Palácsik Tímea kabrió sportautó Lamborghini Lamborghini Huracan Andy Vajna használtautó sportkocsi autó olasz eladó autó